《赠友仙即送归甬东兼申卜邻之约》
清代·沈道宽

奔走风尘计每疏，虚名到我复何如。青云失路思高卧，白首无成悔著书。

敢诩长途存老马，难分江水润枯鱼。归田赋就知何日，怅望松楸待扫除。

作者简介：（1774—1853）直隶大兴人，字栗仲。嘉庆二十五年进士。官终桃源知县。精字母声音之学，通音律。有《六书糠秕》、《话山草堂文集》等。